cyanic-selkie/wikianc huggingface dataset:
Μακροπρόθεσμες επιπτώσεις της κλιματικής αλλαγής
Ανοξία των ωκεανών
Μια μελέτη υποστηρίζει ότι η ποσότητα οξυγόνου που διαλύεται στους ωκεανούς μπορεί να μειωθεί, με δυσμενείς συνέπειες για τη ζωή των ωκεανών. Αυτή η επίδραση προσδιορίστηκε χρησιμοποιώντας ένα μοντέλο που καλύπτει μια χρονική περίοδο 100.000 ετών. Οι ερευνητές προέβλεπαν: ... σοβαρή, μακροχρόνια εξάντληση του οξυγόνου των ωκεανών, καθώς και μεγάλη επέκταση των ζωνών των ωκεανών με ελάχιστες ποσότητες οξυγόνου σε σενάρια με υψηλές εκπομπές ή υψηλή ευαισθησία στο κλίμα. Διαπιστώνουμε ότι οι ανατροφοδοτήσεις του κλίματος μέσα στο γήινο σύστημα ενισχύουν τη δύναμη και τη διάρκεια της υπερθέρμανσης του πλανήτη, της θέρμανσης των ωκεανών και της εξάντλησης του οξυγόνου. Η μειωμένη διαλυτότητα του οξυγόνου από τη θέρμανση επιφανειακών στρωμάτων αντιπροσωπεύει το μεγαλύτερο μέρος της ενισχυμένης εξάντλησης του οξυγόνου στα ανώτερα 500 μέτρα του ωκεανού. Η πιθανή αποδυνάμωση της ανατροπής των ωκεανών και της μεταφοράς οδηγεί σε περαιτέρω εξάντληση του οξυγόνου, επίσης στον βαθύτερο ωκεανό. Άλλες έρευνες του Ινστιτούτου Θαλάσσιων Επιστημών του Λάιμπνιτς προβλέπουν ότι οι ζώνες με ελάχιστα επίπεδα οξυγόνου, ιδιαίτερα στον Ειρηνικό, επεκτείνονται, με εκτιμώμενη συνολική μείωση των επιπέδων οξυγόνου των ωκεανών από 1% έως 7% μέχρι το τέλος του αιώνα.
Μαύρος καλαμοκανάς
Αναπαραγωγή
Γενικά, οι φωλιές των μαύρων καλαμοκανάδων βρίσκονται σε σημεία, όπου συχνάζουν σε μεγάλο βαθμό αρπακτικά ζώα. Επί πλέον, επειδή φωλιάζουν μοναχικά, δεν έχουν τα πλεονεκτήματα των πτηνών που φωλιάζουν σε αποικίες, όπως π.χ. την ικανότητα να εντοπίζουν και να διώχνουν τα αρπακτικά. Επίσης, οι νεοσσοί είναι αναγκασμένοι να αναζητούν τροφή σε μεγαλύτερη έκταση από εκείνη των πτηνών που φωλιάζουν σε αποικίες, στοιχείο που τους καθιστά πιο ευάλωτους.
Κατάσταση πληθυσμού
Κατά την περίοδο αναπαραγωγής 2004-2005, υπήρχαν 11 ζευγάρια. Από αυτό το σημείο, ο πληθυσμός έχει αρχίσει να αυξάνεται, κυρίως χάρη στην ετήσια απελευθέρωση ατόμων που εκτρέφονται σε διαδικασίες «ταχύρυθμης» αιχμαλωσίας. Κατά την περίοδο 2007-2008 εξετράφησαν 77 υποενήλικα και 16 ανήλικα άτομα, πάνω από 80 το 2009 και άλλα 70 το 2012 κοντά στη λίμνη Tekapo. Βέβαια, στην περίοδο 2007-2008, υπήρχαν συνολικά μόλις 20 αναπαραγωγικά ζευγάρια και 78 ώριμα άτομα στην άγρια φύση (αν και δεν είναι, πλέον, σαφές πόσα από αυτά προήλθαν από αιχμαλωσία και δεν έχουν ακόμη πολλαπλασιαστεί στο φυσικό τους περιβάλλον. Το 2012, πριν από την ετήσια απελευθέρωση των πτηνών που εκτρέφονται σε αιχμαλωσία, ο συνολικός «ελεύθερος» πληθυσμός ανήλθε στα 130 άτομα, περίπου.
Τραϊανούπολη
Ρωμαϊκοί χρόνοι
Η Τραϊανούπολη ιδρύθηκε στις αρχές του 2ου αιώνα από τον αυτοκράτορα Τραϊανό (98 -117), στο πλαίσιο της επαρχιακής και αστικής πολιτικής του που απέβλεπε στην αστικοποίηση της Θράκης. Η πόλη χτίστηκε στη θέση αρχαίου θρακικού πολίσματος, σύμφωνα με το πρότυπο της ελληνικής «πόλης-κράτους» και την ελληνιστική μέθοδο του «συνοικισμού», που σήμαινε ότι στην ίδρυσή της είχαν συνεισφέρει δημογραφικά όλες οι θρακικές κώμες της γύρω περιοχής. Σύντομα η Τραϊανούπολη αναδείχτηκε σε μια από τις σημαντικότερες πόλεις της Θράκης, γνωρίζοντας μάλιστα ιδιαίτερη ακμή επί αυτοκράτορα Διοκλητιανού, την περίοδο της Τετραρχίας, ως πρωτεύουσα της επαρχίας Ροδόπης. Από τα σωζόμενα ερείπια, την επιφανειακή κεραμική και διάφορα άλλα ευρήματα (όπως π.χ. τάφοι) εξάγεται το συμπέρασμα ότι η πόλη, οχυρωμένη με τείχος στα υστερορωμαϊκά χρόνια, ήταν χτισμένη στη νότια πλαγιά του οχυρού λόφου του «Αγίου Γεωργίου» και εκτεινόταν νοτιοανατολικά ως το ρέμα «Τσάι», όπου τα σημερινά Λουτρά.
Βυζαντινοί και νεότεροι χρόνοι
thumb|220px|right|Η [[Χάνα Τραϊανούπολης|Χάνα αποτελεί ένα σωζόμενο επιβλητικό καμαροστέγαστο ξενώνα, ο οποίος ανοικοδομήθηκε τον 1370-1390 από τον στρατηγό Γαζή Αχμέτ Εβρενός. Θεωρείται μαζί με το Ιμαρέτ Κομοτηνής ένα από τα παλαιότερα οθωμανικά μνημεία στα Βαλκάνια . ]] Από την Τραϊανούπολη καταγόταν και η Αγία Γλυκερία, η οποία μαρτύρησε εκεί το 161. Η μεγάλη αύξηση του αριθμού των Χριστιανών συντελεί ώστε η Τραϊανούπολη να καταστεί έδρα επισκοπής, πριν το διωγμό του Διοκλητιανού το 305. Από τον 5ο αιώνα αναφέρεται ως Μητρόπολη Τραϊανουπόλεως, στην οποία υπαγόταν αρχικά τρεις και αργότερα πέντε επισκοπές. Σύντομα υπάγεται εκκλησιαστικά και διοικητικά σε αυτήν ολόκληρη η επαρχία Ροδόπης. Η πόλη αποτέλεσε το διοικητικό και θρησκευτικό κέντρο της ευρύτερης περιοχής για 12 περίπου αιώνες.
Από το 1964 με την ΥΑ 4499/12-6-1964 - ΦΕΚ 239/Β/30-6-1964 η περιοχή που περιλαμβάνεται εντός των τειχών της αρχαίας πόλεως, μαζί τον διπλανό λόφο της ακρόπολης (Αγίου Γεωργίου) έχει κηρυχθεί αρχαιολογικός χώρος.
Βιβλιογραφία
Κατηγορία:Ρωμαϊκές πόλεις Κατηγορία:Πόλεις της αρχαίας Θράκης Κατηγορία:Αρχαιολογικοί τόποι στον Έβρο Τραιανουπολη Κατηγορία:Λουτροπόλεις της Ελλάδας Κατηγορία:Ρωμαϊκοί αρχαιολογικοί τόποι στην Ελλάδα
Μονθόν
Περιγραφή και γεωγραφία
Από τη Νεολιθική εποχή μέχρι τις μέρες μας, υπήρχε πάντοτε ανθρώπινη παρουσία στην περιοχή αυτή, η οποία βασιζόταν κυρίως στη γεωργική οικονομία, ενώ από τα μέσα του 19ου αιώνα με την κατασκευή των σιδηροδρόμων η πόλη είδε μεγάλη άνθηση στο βιομηχανικό τομέα, στον οποίο σήμερα δραστηριοποιείται το μεγαλύτερο μέρος του πληθυσμού.
Χριστιανική εποχή
Μεταξύ του 13ου και του 17ου αιώνα, το Μονθόν φιλοξένησε επίσης επανειλημμένα τα Δικαστήρια του Στέμματος της Αραγωνίας. Ο ρωμανικής αρχιτεκτονική ς καθεδρικός ναός της Santa Maria del Romeral και το κάστρο με προέλευση από τον 9ο αιώνα (Torre del Homenaje) υποδέχθηκαν κατά καιρούς βασιλιάδες και ευγενείς.
Το 1528 ο Κάρολος Ε´ σύναψε στο Μονθόν το Ισπανικό Κοινοβούλιο (Cortes Generales). Ενώ βρισκόταν εκεί, έλαβε γράμμα καλέσματος σε μάχη από τον Γάλλο βασιλιά Φραγκίσκο Α´. Ο αυτοκράτορας δέχθηκε την πρόκληση, αν και η μονομαχία δεν πραγματοποιήθηκε ποτέ.
Μορμόνοι
Τζόζεφ Σμιθ
Το Βιβλίο του Μόρμον: Άλλη Μια Μαρτυρία για τον Ιησού Χριστό που θεωρείται θεόπνευστο από τους μορμόνους, περιέχει διάφορες διηγήσεις για τους αρχαίους κατοίκους της αμερικανικής ηπείρου, οι οποίοι σύμφωνα με το βιβλίο, ήρθαν σε επαφή με τον Ιησού Χριστό, ο οποίος τους επισκέφθηκε μετά την ανάστασή Του. Στις επίσημες Αγίες Γραφές των μορμόνων περιλαμβάνονται ακόμα, η συλλογή αποκάλυψη Διδαχή και Διαθήκες και η συλλογή έργων του Τζόζεφ Σμιθ με το όνομα Πολύτιμο Μαργαριτάρι.μικρογραφία|[[Άγαλμα του Ιησού Χριστού σε κέντρο επισκεπτών του Ναού της Εκκλησίας του Ιησού Χριστού των Αγίων των Τελευταίων Ημερών στην Καλιφόρνια|440x440εσ]]
Ομάδες μορμόνων
Οι μορμονικές αυτές εκκλησίες δεν βρίσκονται σε πλήρη συμφωνία, ενώ οι περισσότερες θεωρούνται αποστατικές από την Εκκλησία του Ιησού Χριστού των Αγίων των Τελευταίων Ημερών.
Αλφρέντ Τοματίς
Παραπομπές
Κατηγορία:Γάλλοι ιατροί Κατηγορία:Ερευνητές Κατηγορία:Εναλλακτική ιατρική Κατηγορία:Ωτορινολαρυγγολογία
Πρωτάθλημα καλαθοσφαίρισης Α2 εθνικής κατηγορίας γυναικών 2015-2016
Βορράς
Η Κανονική Περίοδος του Πρωταθλήματος του Ομίλου Βορρά, η οποία αποτέλεσε και τη μοναδική φάση διεξαγωγής του εφόσον δεν προβλέπονταν Play-offs ή Play-outs, έλαβε χώρα από τις 11 Οκτωβρίου 2015 μέχρι τις 10 Απριλίου 2016. Τα σωματεία που συμμετείχαν αναμετρήθηκαν μεταξύ τους δύο φορές. Η οριστική κλήρωση για την κατάρτιση του προγράμματος του Ομίλου Βορρά πραγματοποιήθηκε στις 24 Σεπτεμβρίου 2015 στην Αθήνα. Το πρόγραμμα και τα αποτελέσματα των αναμετρήσεων ήταν τα ακόλουθα:
Παναγιώτης Μαντζάνας
Καριέρα
Τη διετία 2005-07, αγωνίστηκε με τη φανέλα του Αιγάλεω, ενώ την περίοδο 2007-08 αγωνίστηκε με την ομάδα του Περιστερίου Αθηνών.
Αργύρης Μπότσης
Παραπομπές
Κατηγορία:Νομάρχες Αργολίδας Κατηγορία:Νομάρχες Αχαΐας Κατηγορία:Νομάρχες Αττικής Κατηγορία:Νομάρχες Ευβοίας Κατηγορία:Νομάρχες Ζακύνθου Κατηγορία:Νομάρχες Κιλκίς Κατηγορία:Νομάρχες Ροδόπης Κατηγορία:Νομάρχες Αργολίδας και Κορινθίας
Χαλκίς Κοίλης Συρίας
Η Χαλκίς ήταν αρχαία πόλη στην Κοίλη Συρία. Βρισκόταν στους πρόποδες του όρους Λιβάνου, μεταξύ Βηρυττού και Δαμασκού, καθώς επίσης μεταξύ Σιδώνος και Ηλιουπόλεως.
Πιστεύεται ότι είναι η σημερινή πόλη του Λιβάνου Anjar (عنجر), με αξιόλογα ερείπια που θεωρούνται μνημεία παγκόσμιας κληρονομιάς. Σώζονται επίσης και τα νομίσματα των τετραρχών της Πτολεμαίου και Λυσανίου.
Μαντουράι
Γεωγραφία και κλίμα
εναλλ.=river with water flowing amidst weeds|αριστερά|μικρογραφία|350x350εσ|Ο ποταμός Βαϊγκάι στο Μαντουράι Το Μαντουράι βρίσκεται στις γεωγραφικές συντεταγμένες 9.93°N, 78.12°W. Έχει μέσο υψόμετρο 101 μέτρων. Το Μαντουράι βρίσκεται στην επίπεδη και εύφορη πεδιάδα του ποταμού Βαϊγκάι, ο οποίος εκτείνεται σε βορειοδυτική-νοτιοανατολική κατεύθυνση μέσα από την πόλη, χωρίζοντάς τη πόλη σε δύο σχεδόν ίσα μέρη. Οι λόφοι Σιρουμαλάι και Ναγκαμαλάι βρίσκονται προς τα βόρεια και δυτικά του Μαντουράι. Η γη μέσα και γύρω από το Μαντουράι χρησιμοποιηθεί σε μεγάλο βαθμό για τη γεωργική δραστηριότητα, η οποία ενισχύεται από το φράγμα Περιγιάρ. Το Μαντουράι βρίσκεται νοτιοανατολικά των δυτικών Γκατ και η γύρω περιοχή καταλαμβάνει τις πεδιάδες της Νότιας Ινδίας. Ο τύπος του εδάφους στο κεντρικό Μαντουράι είναι κυρίως αργιλοπηλώδες, ενώ τα μαύρα βαμβακερά είδη είναι ευρέως διαδεδομένα στις εξωτερικές παρυφές της πόλης. Στη πόλη καλλιεργούνται κυρίως ρύζι, όσπρια, κεχρί, ελαιούχοι σπόροι, βαμβάκι και ζαχαροκάλαμο.
Η δημοτική επιχείρηση του Μαντουράι έχει έκταση 147.97 τ.χλμ. Το Μαντουράι είναι ζεστό και ξηρό για οκτώ μήνες το χρόνο. Οι κρύοι άνεμοι εμφανίζονται τον Φεβρουάριο και το Μάρτιο, όπως και στο γειτονικό Ντιντιγκούλ. Οι θερμότεροι μήνες είναι το τετράμηνο Μάρτιος-Ιούλιος. Η πόλη βιώνει ήπιο κλίμα από τον Αύγουστο έως τον Οκτώβριο, μετριασμένο από τις δυνατές βροχές και καταιγίδες, ενώ υπάρχει ένα ελαφρώς δροσερότερο κλίμα από τον Νοέμβριο έως τον Φεβρουάριο. Η ομίχλη και πάχνη είναι σπάνιες και συμβαίνουν μόνο κατά τη διάρκεια του χειμώνα. Καθώς βρίσκεται σε ίση απόσταση από τα βουνά και τη θάλασσα, το μοτίβο του ωορειοανατολικού μουσώνα και του νοτιοδυτικού μουσώνα, με τον τελευταίο να δίνει περισσότερη βροχή κατά τη διάρκεια του τριμήνου Οκτωβρίου-Δεκεμβρίου. Η μέση ετήσια βροχόπτωση για την επαρχία Μαντουράι προσεγγίζει τα 850 χιλιοστά.
Οικουμενικό Πατριαρχείο Κωνσταντινουπόλεως
Ίδρυση του Οικουμενικού Πατριαρχείου
Το Άγιο Οικουμενικό Πατριαρχείο ή Μεγάλη του Χριστού Εκκλησία είναι ένα από τα αρχαιότερα κέντρα της χριστιανικής πατροπαράδοτης εκκλησίας. Ιδρύθηκε ως «επισκοπή Βυζαντίου» από τον Απόστολο Ανδρέα. Πρώτος επίσκοπος τοποθετήθηκε από τον Απόστολο Ανδρέα ο Στάχυς, ακολουθούμενος από εικοσιτέσσερεις άλλους επισκόπους, με τελευταίο τον Άγιο Μητροφάνη.
Πατριάρχης Φώτιος
Ο Φώτιος ήταν επίσης πρώτιστα αρμόδιος για τη μεταστροφή των Βουλγάρων, οι οποίοι ταλαντεύονταν μεταξύ Ρώμης και Κωνσταντινούπολης. Αυτό προκάλεσε ρήξη ανάμεσα στην Ανατολική και Δυτική Εκκλησία λόγω της ανάμιξης της Ρωμαϊκής Εκκλησίας στην οργάνωση της νέας Εκκλησίας της Βουλγαρίας. Ο Πατριάρχης Φώτιος συγκάλεσε Σύνοδο στην Κωνσταντινούπολη το 867 και κατηγόρησε τη Ρωμαϊκή Εκκλησία για δογματικές παρεκκλίσεις σχετικά με την εκπόρευση του Αγίου Πνεύματος.
Ως οθωμανικός φορολογικός μηχανισμός
Κατά τη σύγχρονη (αρχές 21ου αιώνα) ιστορική άποψη, ο Πατριάρχης εθεωρείτο από το Οθωμανικό κράτος ως ιδιοκτήτης μιας φορολογητέας ύλης (iltizam), την οποία αποκτούσε μέσω ενός εγγράφου διορισμού, του βερατίου. Το φορολογικό σύστημα της Ελληνικής Ορθόδοξης Εκκλησίας δεν έχει ακόμα πλήρως διερευνηθεί. Μέχρι τα τέλη του 16ου αιώνα φαίνεται ότι ίσχυε το εξής: Ο Πατριάρχης διοριζόταν αφού πλήρωνε τον φόρο τον λεγόμενο peşkeş (πεσκέσι = δώρο). Αυτός ο φόρος φαίνεται ότι καθιερώθηκε γύρω στο 1465 και αρχικά ήταν 5.000 χρυσά (φλουριά). Επίσης ο Πατριάρχης υποσχόταν να πληρώνει ετησίως τον φόρο haraç (χαράτσι). Μετά από αυτά, με σουλτανικό βεράτιο ο Πατριάρχης λάμβανε την άδεια να λειτουργεί ως αξιωματούχος του δημοσίου. Σύμφωνα με ελληνικές πηγές, το χαράτσι καθιερώθηκε το 1474 και αρχικά ήταν 2.000 χρυσά νομίσματα.
Κινηματογράφος στο Μπαχρέιν
Άνοιγμα κινηματογράφων
Ο πρώτος σύγχρονος κινηματογράφος άνοιξε το 1996, ο κινηματογράφος Delmon, αλλά έκλεισε γρήγορα. Η τάση του ανοίγματος σύγχρονων κινηματογράφων συνεχίστηκε από την Εταιρεία κινηματογράφων του Μπαχρέιν, η οποία άνοιξε συγκροτήματα στο Shif Male το 1998 και στο Saar το 2000 Το 2002, ο πρώτος ιδιωτικός κινηματογράφος άνοιξε στη Μανάμα. Αυτό το συγκρότημα διαθέτει 20 οθόνες και είναι το μεγαλύτερο κινηματογραφικό συγκρότημα στη Μέση Ανατολή. . Τον Ιούλιο του 2015, ο πρώτος κινηματογράφος τύπου IMAX άνοιξε στο Μουχαράκα.
Κοτζά Μεχμέτ Χιουσρέφ Πασάς
Βιογραφικά στοιχεία
Γεννήθηκε περί το 1769 στην Κιρκασία και πέθανε το 1855. Αρχικά ήταν δούλος που απελευθερώθηκε, και στη συνέχεια χάρη στα προσόντα του και τη φιλομάθειά του κατέλαβε τα ανώτατα αξιώματα. Διακρίνονταν για την ευφυΐα του, την πολιτική του ικανότητα και την ανεξιθρησκία του. Το 1801, μετά την αποχώρηση των γαλλικών στρατευμάτων από την Αίγυπτο, διορίστηκε διοικητής (Μπέης) της Αιγύπτου με την εντολή να καταπνίξει την επανάσταση των Μαμελούκων, οι οποίοι όμως αντίθετα κατάφεραν να τον συλλάβουν και να τον παραδώσουν στον Μωχάμετ Άλη, αντίπαλό του και αντιβασιλέα της Αιγύπτου, ο οποίος με τη σειρά του τον έστειλε στην Κωνσταντινούπολη.
Universally Speaking
Τραγούδια
Κατηγορία:Τραγούδια των Red Hot Chili Peppers Κατηγορία:Singles του 2003 Κατηγορία:Τραγούδια του 2002
Τρομοκρατική επίθεση στην Πιάτσα Φοντάνα
Οι δολοφονίες του Λουίτζι Καλαμπρέζι και του Βιττόριο Οκόρσιο
Στις 27 Ιουνίου του 1971 δημοσιεύτηκε στο περιοδικό l'Espresso μια επιστολή, την οποία υπέγραφαν 757 συγγραφείς, καλλιτέχνες, άνθρωποι του κινηματογράφου, δημοσιογράφοι και διανοούμενοι, στην οποία καταγγέλλονταν με σκληρή γλώσσα ο Καλαμπρέζι και άλλοι αστυνομικοί της Αστυνομικής Διεύθυνσης του Μιλάνου ως υπεύθυνοι για το θάνατο του Πινέλλι.
Αλέξανδρος Φρούσιος
Μετά το τέλος της καριέρας του, διετέλεσε προπονητής του Α.Ο. Δράμας και ανέδειξε πλήθος πρωταθλητών μεταξύ των οποίων τον Νίκο Βαλδίρκα, τον Δημήτρη Τομπαΐδη, την Γλυκερία Χασεκίογλου, τον Ζαφείρη Ευγενίδη, τις Ελευθερία και Σταυρούλα Κωνσταντινίδου κ.ά. Υπήρξε επίσης πρόεδρος του ίδιου συλλόγου για πολλά χρόνια αλλά και κριτής στίβου.
Πέθανε στις 9 Οκτωβρίου 2018 στη Δράμα σε ηλικία 80 ετών και κηδεύτηκε στις 9 Οκτωβρίου 2018 από τον ιερό ναό Ευαγγελίστριας.
Αργύρης Ξάφης
Ο Αργύρης Ξάφης (1976) είναι Έλληνας ηθοποιός και σκηνοθέτης.
Βιογραφικά στοιχεία
Κατοικεί στους Αμπελόκηπους.
Τσάι χρυσανθέμων
Σημειώσεις
<references group="Σημ." /> <references group="Παρ. Σημ." />
Πύργος του Ρολογιού (Άρτα)
Τα Οθωμανικά ρολόγια
thumb|right|300px|Η είσοδος του ρολογιού, δίπλα στο κάστρο. Τα πρώτα μηχανικά ρολόγια είχαν φτάσει στην αυλή του Σουλτάνου ήδη από τα τέλη του 15ου αιώνα και κατά τη διάρκεια του 16ου αιώνα εξαπλώθηκαν σταδιακά και πέρα από τον στενό κύκλο του παλατιού. Η ανέγερση πύργων με ρολόγια στην Οθωμανική αυτοκρατορία ξεκίνησε στα μέσα του 16ου αιώνα και τα πρώτα δείγματα εμφανίστηκαν στα Βαλκάνια. Η κατασκευή των πύργων λάμβανε χώρα κυρίως σε περιοχές με εμπορικό ενδιαφέρον και όπου υπήρχε παρουσία χριστιανικών πληθυσμών ενώ η ανεγερσή τους γίνονταν σε δημόσιους χώρους και αγορές.
Ντιαμπλ Νουάρ
Η Ντιάμπλ Νουάρ (γαλλικά: Diables noirs de Brazzaville) είναι μια ποδοσφαιρική ομάδα από την πόλη Μπραζαβίλ, Δημοκρατία του Κονγκό. Ιδρύθηκε το 1950. Έδρα της ομάδας είναι το Stade Alphonse Massemba-Débat, χωρητικότητας 33.037 θεατών. Συμμετέχει στην Congo Premier League, την ανώτατη κατηγορία της χώρας και τα χρώματα της ομάδας είναι το κίτρινο και το μαύρο.
Σπύρος Σπυρομήλιος
Καταγωγή και πρώτα χρόνια
Ο Σπυρομήλιος γεννήθηκε το 1864 στη Θήβα ή - σύμφωνα με άλλη εκδοχή - στη Χειμάρρα και καταγόταν από ιστορική οικογένεια της Χειμάρρας. Αρχικά πραγματοποίησε τις σπουδές του στο Γυμνάσιο, πιθανότατα στην Αθήνα, και αργότερα εισήχθη στη Ναυτική Σχολή Κεφαλληνίας μέσω της οποίας πραγματοποίησε ταξίδια σε αρκετά ευρωπαϊκά λιμάνια. Έπειτα επέστρεψε στην Αθήνα με πρόθεση να σπουδάσει στη Σχολή Ναυτικών Δοκίμων δεν έγινε όμως δεκτός διότι είχε ξεπεράσει το δέκατο ένατο έτος της ηλικίας του. Τότε, έπειτα από προτροπή του συγγενή του και μεράρχου χωροφυλακής, Ιωάννη Σπυρομήλιου, κατετάγη το 1883 στο σώμα και σύντομα εξελίχθηκε σε αξιωματικό.
Ύστερη δράση
Ο ίδιος εξελέγη στις εκλογές του Μαΐου του 1915 βουλευτής Αργυροκάστρου στο Ελληνικό Κοινοβούλιο και τα επόμενα χρόνια ασχολήθηκε ιδιαίτερα με το Βορειοηπειρωτικό ζήτημα. Την περίοδο του Εθνικού Διχασμού (1916 - 1917) η περιοχή της Χειμάρρας όπως και το μεγαλύτερο μέρος της Βορείου Ηπείρου (πλην της Κορυτσάς που πέρασε προσωρινά στον έλεγχο του κινήματος Εθνικής Άμυνας του Ελευθερίου Βενιζέλου και κατέληξε στον έλεγχο των Γάλλων) κατελήφθη από τον ιταλικό στρατό και ο Σπυρομήλιος κατέφυγε στην Αθήνα. Τον αυτονομιστικό αγώνα στην ιδιαίτερη πατρίδα του, τη Χειμάρρα, συνέχισε ο αδελφός του Νίκος Σπυρομήλιος. Στις 20 Απριλίου 1926, αποστρατεύτηκε, συνεπεία των τραυμάτων που είχε αποκομίσει από τις μάχες, με το βαθμό του συνταγματάρχη και τέθηκε τιμητικά σε διαθεσιμότητα. Το σπίτι (αρχοντικό) της οικογένειας Σπυρομήλιου, αποτελεί ένα από τα αξιοθέατα της παλιάς πόλης της Χειμάρρας, αν και εγκαταλειμμένο σήμερα. thumb|right|400px|Στην είσοδο του κάστρου της Χειμάρρας
Σκίρος
Πηγές
Κατηγορία:Μάντεις, ονειροκρίτες και οιωνοσκόποι της ελληνικής μυθολογίας Κατηγορία:Ήρωες της ελληνικής μυθολογίας Κατηγορία:Αρχαία Δωδώνη
Έντουαρντ Τζέννερ
Βιογραφία
thumb|330px|left|Χαρακτικό προς εμπαιγμό του Τζέννερ και του εμβολιασμού του. Λονδίνο, 1802. Το 1797 υπέβαλε τα αποτελέσματα των ερευνών του στη Βασιλική Εταιρεία, η οποία τα απέρριψε. Το 1798, ο Τζέννερ υπέβαλε εκ νέου τις ανακαλύψεις του και η Εταιρεία ενέκρινε τη δημοσίευσή τους, η οποία πραγματοποιήθηκε υπό τον τίτλο «Έρευνα επί των αιτίων και των αποτελεσμάτων της ευλογιάς» (An Inquiry into the Causes and Effects of the Variolae Vaccinae). Ο Τζέννερ αποκάλεσε τη διαδικασία vaccination (εμβολιασμός) από το όνομα του ιού variolae vaccinae, ενώ ήταν και ο πρώτος που χρησιμοποίησε τον όρο virus (ιός). Η δημοσίευσή του δεν έγινε ευμενώς δεκτή. Αντίθετα λοιδορήθηκε σχεδόν από το σύνολο του Τύπου, ενώ σφοδρή ήταν και η επίθεση που δέχθηκε από τον Κλήρο, που ισχυριζόταν ότι ο εμβολιασμός ήταν απεχθής πράξη και ενάντια στη θεϊκή θέληση.
Ο Τζέννερ αποφάσισε να αποσυρθεί από τις έρευνές του το 1809. Μετά τον θάνατο της γυναίκας του το 1815, αποσύρθηκε στην ιδιωτική ζωή, ευχαριστημένος να είναι γιατρός στην επαρχία. Από το επάγγελμά του αποσύρθηκε το 1822. Απεβίωσε στις 24 Ιανουαρίου του 1823 στο Μπέρκλεϊ. Εκατόν ογδόντα χρόνια αργότερα, η Παγκόσμια Οργάνωση Υγείας ανακοίνωσε επίσημα ότι το όραμα που ο Τζέννερ είχε το 1801, την ολοσχερή εξάλειψη της ευλογιάς, είχε επιτέλους γίνει πραγματικότητα: «Η ευλογιά είναι νεκρή» (Smallpox is dead).
Γρανιτσαίικα Ηλείας
Τα Γρανιτσαίικα είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 40 μέτρα.
Μόντε Πλάτα (επαρχία)
Προέλευση του ονόματος
Monte Plata σημαίνει Ασημαίνιο Βουνό. Το Μόντε Πλάτα πήρε το όνομά του από την πρωτεύουσα, Μόντε Πλάτα.
Δήμοι και Συνοικίες
Ο ακόλουθος πίνακας είναι ένας πίνακας με τους δήμους της Σαμανά, καθώς και τις συνοικίες τους και τον πληθυσμό τους σύμφωνα με την απογραφή του 2012. Αναφέρεται ο συνολικός πληθυσμός, ο αστικός πληθυσμός και ο αγροτικός πληθυσμός. Ο αστικός πληθυσμός είναι οι κάτοικοι που ζουν στις πόλελις (έδρες των δήμων), ενώ ο αγροτικός πληθυσμός είναι οι κάτοικοι που ζουν στις συνοικίες.
Μαργαρίτα Τυδώρ
Αντιβασιλεία
Η ειρήνη του 1502 δεν επιβίωσε μετά τον θάνατο του πατέρα της (1509), ο αδελφός της Ερρίκος Η΄, γνωστός για την έλλειψη διπλωματικής πολιτικής, ξεκίνησε πόλεμο με τη Γαλλία, την ιστορική σύμμαχο της Σκωτίας. Ο Ιάκωβος Δ΄ πιστός στην "Παλαιά Συμμαχία" με τους Γάλλους επιτέθηκε στην Αγγλία αλλά γνώρισε συντριπτική ήττα στη μάχη του Φλόντεν που σκοτώθηκε και ο ίδιος, η Μαργαρίτα που ήταν αντίθετη στον πόλεμο ανέλαβε την αντιβασιλεία για λογαριασμό του ανήλικου γιου τους Ιακώβου Ε΄. Το Κοινοβούλιο στο Στέρλινγκ επιβεβαίωσε την αντιβασιλεία της Μαργαρίτας αλλά η θέση της ήταν πολύ δύσκολη, μια γυναίκα δεν ήταν ποτέ επιθυμητή στη Σκωτία για την εξουσία, η Μαργαρίτα επιπλέον είχε το μεγάλο μειονέκτημα να προέρχεται από βασιλική οικογένεια εχθρικής χώρας. Η αριστοκρατία με εχθρικές διαθέσεις αποφάσισε να αντικαταστήσει τη Μαργαρίτα στην αντιβασιλεία και στην κηδεμονία του Ιακώβου Ε΄ με τον ανιψιό του συζύγου της Τζον Στιούαρτ, Δούκα του Ώλμπανυ, που ήταν τρίτος σε σειρά διαδοχής. Ο Δούκας του Ώλμπανυ που είχε γεννηθεί και μεγαλώσει στη Γαλλία ήταν για τους Σκωτσέζους προστάτης της "Παλαιάς Συμμαχίας" σε αντίθεση με την Αγγλικής καταγωγής Μαργαρίτα. Η Μαργαρίτα όμως με τις τεράστιες διπλωματικές της ικανότητες κατάφερε να συμφιλιώσει τις δυο αντιμαχόμενες ομάδες, τον Ιούλιο του 1514 ξεκίνησε τις διαπραγματεύσεις για να κλείσει ειρήνη με την Αγγλία που ολοκληρώθηκαν σε έναν μήνα. Στις σκληρές προσπάθειες που έκανε όμως να αναζητήσει συμμάχους η Μαργαρίτα έκανε το μοιραίο βήμα να παρασυρθεί από τον προσωπικό μαγνητισμό του Άρτσιμπαλντ Ντάγκλας, 6ου Κόμη του Άνγκους, τον οποίο ο ίδιος ο θείος του κληρικός και ποιητής Γκάβιν Ντάγκλας έλεγε "τρελό και ανόητο νέο".
Διαζύγιο και τρίτος γάμος
Ο ρόλος της Μαργαρίτας κατόπιν ήταν να φέρει ειρήνη ανάμεσα στη Σκωτία και την Αγγλία αποστολή πολύ δύσκολη, ο γιος της Ιάκωβος ήταν πολύ ύποπτος με τον θείο του Ερρίκο Η΄ λόγω της επίμονης υποστήριξης του στον Κόμη του Άνγκους. Στις αρχές του 1536 η μητέρα του έπεισε τον ίδιο να συναντηθεί με τον αδελφό της, έγραψε κατόπιν ενθουσιασμένη επιστολή στον Τόμας Κρόμγουελ, κύριο σύμβουλο του Ερρίκου Η΄, "η απόφαση ανήκει σε μας και σε κανέναν άλλον". Η συνάντηση δεν έφερε τελικά αποτελέσματα αφού ο Ιάκωβος δήλωσε ότι δεν έχει στόχο να γίνει υποχείριο της μητέρας του, η Μαργαρίτα απογοητευμένη είπε στον Άγγλο απεσταλμένο Ουίλλιαμ Χάουαρντ, "έχω κουραστεί πολύ από τη Σκωτία". Η απογοήτευση της έγινε έντονη λόγω προδοσίας κρατικών υπαλλήλων που είχαν μείνει πιστοί στον αδελφό της. Η Μαργαρίτα απογοητεύτηκε σταδιακά και με τον τρίτο της σύζυγο, Κόμη του Μέθβεν, ο οποίος ήταν πιο προκλητικός από τον Κόμη του Άνγκους στο πάθος του για γυναίκες και στη σπατάλη των χρημάτων της, το μόνο παιδί που είχαν κάνει επίσης μια κόρη πέθανε σε βρεφική ηλικία. Αποφάσισε να ξεκινήσει τις διαδικασίες για νέο διαζύγιο αλλά φοβήθηκε έντονα ότι ο γιος της είχε δωροδοκηθεί από τον Κόμη του Μέθβεν. Η ζωή της έγινε τραγική και έπαθε κατάθλιψη, κάποια στιγμή αποφάσισε να περάσει τα σύνορα αλλά το μετάνιωσε και επέστρεψε στο Εδιμβούργο, έγραψε γράμμα στον αδελφό της με παράπονα ότι ήθελε την οικονομική της ανεξαρτησία χωρίς εξαρτήσεις από τον γιο της Ιάκωβο. Τον Ιούνιο του 1538 η Μαργαρίτα δέχτηκε τη νύφη της Μαρία του Γκιζ. Οι δυο γυναίκες είχαν καλές σχέσεις μεταξύ τους, η Μαρία διέδιδε ότι η πεθερά της που είχε συμφιλιωθεί με τον Κόμη του Μέθβεν σε πολλές εμφανίσεις της στο βασιλικό συμβούλιο έλεγε "η νέα βασίλισσα είναι παπική, η παλιά δεν ήταν λιγότερο".
Παιδιά
Από τον τρίτο γάμο με τον Χένρυ Στιούαρτ, 1ο Κόμη του Μέθβεν (1528):
Σκάμανδρος
Στην ελληνική μυθολογία με το όνομα Σκάμανδρος φέρονταν τόσο ο ποταμός στην πεδιάδα της Τροίας, ο σημερινός Καραμεντερές, όσο και ο αντίστοιχος ποτάμιος θεός. Ο Σκάμανδρος λεγόταν και Ξάνθος από τους θεούς, είτε επειδή είχε κοκκινωπά νερά, είτε επειδή κοκκίνιζε το μαλλί («ποκάρι») των προβάτων που πλένονταν στα νερά του. Ο μύθος έλεγε επίσης ότι η θεά Αφροδίτη, προτού παρουσιασθεί στον Πάρι για να διεκδικήσει το πρωτείο της ομορφιάς, λούστηκε στον Σκάμανδρο για να ξανθύνουν τα μαλλιά της.
Λειτουργική Απεικόνιση Μαγνητικού Συντονισμού
Νευρωνικά σύστοιχα του BOLD σήματος
Η ακριβής σχέση ανάμεσα στη δραστηριότητα μεμονωμένων νευρώνων και στο σήμα BOLD είναι αντικείμενο τρέχουσας μελέτης. Γενικά, αλλαγές στο σήμα BOLD συσχετίζονται καλά με αλλαγές της ροής αίματος. Πολλές μελέτες την τελευταία δεκαετία έχουν καταδείξει την σύνδεση ανάμεσα στην ροή αίματος και στο ρυθμό μεταβολισμού. Η παροχή αίματος είναι κατάλληλα ρυθμισμένη τόσο χωρικά όσο και χρονικά ώστε να παρέχει τα θρεπτικά στοιχεία του εγκεφαλικού μεταβολισμού. Γίνεται σημαντική έρευνα για να βρεθεί μια πιο άμεση σχέση ανάμεσα στην παροχή αίματος και στις νευρωνικές εισόδους/εξόδους που μπορεί να σχετίζονται με παρατηρούμενη ηλεκτρική δραστηριότητα και μοντέλα νευρωνικών κυκλωμάτων.
Τεχνικές
Τα αποτελέσματα του BOLD μετρώνται με τη χρήση ογκομετρικής λήψης εικόνων με αντίθεση σταθμισμένη με βάση τις παραμέτρους χαλάρωσης Τ2 και Τ2*. Οι εικόνες αυτές έχουν μέτρια ανάλυση. Λαμβάνονται κάθε 1-4 δευτερόλεπτα και κάθε στοιχείο όγκου της εικόνας έχει μέγεθος 2-4 χιλιοστά σε κάθε ακμή. Πρόσφατες πρόοδοι στην τεχνική, με χρήση υψηλότερων μαγνητικών πεδίων και πολυκαναλικών ανιχνευτών ραδιοκυμάτων έχουν ανεβάσει την χωρική διακριτικότητα στο επίπεδο του χιλιοστού. Παρόλο που μπορούν να διαχωριστούν χρονικά ερεθίσματα μέχρι και 2 δευτερόλεπτα, ο ολικός χρόνος της απόκρισης BOLD σε ένα σύντομο ερέθισμα διαρκεί περίπου 15 δευτερόλεπτα.
Ανάλυση δεδομένων
Σκοπός της ανάλυσης δεδομένων ΛΑΜΣ είναι η ανίχνευση συσχετίσεων ανάμεσα στην ενεργοποίηση του εγκεφάλου και την εργασία που εκτελεί το υποκείμενο. Επειδή το σήμα της ΛΑΜΣ είναι ασθενές, πρέπει να αφαιρεθούν όλες οι άλλες πηγές θορύβου.
Βέλικο Μρσιτς
Πηγές
Κατηγορία:Κροάτες καλαθοσφαιριστές Κατηγορία:Κροάτες προπονητές καλαθοσφαίρισης Κατηγορία:Καλαθοσφαιριστές Τσιμπόνα Ζάγκρεμπ Κατηγορία:Καλαθοσφαιριστές Ζάλγκιρις Κάουνας Κατηγορία:Καλαθοσφαιριστές Παλλακανέστρο Βαρέζε Κατηγορία:Καλαθοσφαιριστές Μάλαγας Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Ούλκερσπορ Κατηγορία:Καλαθοσφαιριστές Εθνικής Κροατίας Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Γρανάδας Κατηγορία:Καλαθοσφαιριστές Σπλιτ Κατηγορία:Καλαθοσφαιριστές Κιέβου Κατηγορία:Καλαθοσφαιριστές Ευρωμπάσκετ 1995 Κατηγορία:Προπονητές καλαθοσφαίρισης κροατικών συλλόγων Κατηγορία:Προπονητές καλαθοσφαίρισης ιταλικών συλλόγων
Δίγλωσσος
thumb|200px|Δίγλωσση πινακίδα οδικής σήμανσης Δίγλωσσος είναι κάποιος ομιλητής που ομιλεί δυο ή περισσότερες γλώσσες. Στα αγγλικά αναφέρεται ως bilingual.
Σαμόσα
Ιστορικό
Ο Ιμπν Μπαττούτα (Ibn Battuta), ταξιδιώτης και εξερευνητής του 14ου αιώνα, περιγράφει ένα γεύμα στο δικαστήριο του Μουχάμαντ Μπιν Τουγκχλούκ (Muhammad bin Tughluq), όπου η σαμούσακ ή σαμπούσακ (samushak ή sambusak), μια μικρή πίτα από γέμιση με κιμά, αμύγδαλα, φιστίκια Αιγίνης, καρύδια και μπαχαρικά, σερβιρίστηκε πριν από το τρίτο πιάτο, με το πιλάφι (pulao).
Τοπικές ποικιλίες
Περιοχές όπου το πιάτο χρησιμεύει ως βάση της τοπικής κουζίνας και οι διαφορετικοί τρόποι παρασκευής του.
Ινδία
μικρογραφία|Σαμόσες που τηγανίζονται από έναν προμηθευτή στην άκρη του δρόμου στην Ινδία.|αριστερά|200px Η σαμόσα περιέχει ένα κέλυφος από αλεύρι τύπου Maida με γέμιση που περιέχει συνήθως ένα μείγμα πουρέ από βραστή πατάτα, κρεμμύδι, πράσινα μπιζέλια, μπαχαρικά και πράσινο τσίλι. Το σύνολο της ζύμης, στη συνέχεια τηγανίζεται σε φυτικό έλαιο έως ότου αποκτήσει ένα χρυσό καφέ χρώμα. Σερβίρεται ζεστή και συχνά τρώγεται με φρέσκια Ινδική τσάτνεϊ (φρουτομπαχάρ), όπως μέντα, κόλιανδρο ή οξυφοίνικα. Μπορεί επίσης να παρασκευαστεί και σε γλυκιά μορφή αντί της αλμυρής. Οι σαμόσες συχνά σερβίρονται ως αλμυρά εδέσματα (chaat), μαζί με τα παραδοσιακά συνοδευτικά του γιαουρτιού, τσάτνεϋ (φρουτομπαχάρ), ψιλοκομμένο κρεμμύδι, κόλιανδρο, και τσάατ μασάλα.
Λογαριθμική κλίμακα
Σε ειδικές εφαρμογές χρησιμοποιούνται συχνά τέτοιες ειδικές κλίμακες. Χαρακτηριστικές λογαριθμικές κλίμακες είναι η κλίμακα Ρίχτερ για την περιγραφή της ισχύος σεισμών, η κλίμακα του pH για τις συγκεντρώσεις υδατικών διαλυμάτων ή η κλίμακα dB για την περιγραφή της ισχύος ήχου.
Κατηγορία:Μαθηματικές συναρτήσεις
1760 Σάντρα
Εξωτερικοί σύνδεσμοι
Σαντρα
Μαρκ Μπράντκε
Εξωτερικοί σύνδεσμοι
Κατηγορία:Αυστραλοί καλαθοσφαιριστές Κατηγορία:Καλαθοσφαιριστές Μούρθια Κατηγορία:Καλαθοσφαιριστές Φιλαδέλφεια 76ers Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές αυστραλιανών συλλόγων Κατηγορία:Πάουερ φόργουορντ Κατηγορία:Σέντερ
Τάσος Μαντέλης
Βιογραφικά στοιχεία
Το 1993 με την επιστροφή του ΠΑΣΟΚ στην εξουσία, διορίστηκε γενικός γραμματέας του υπουργείου Βιομηχανίας, Ενέργειας και Τεχνολογίας ενώ τον Ιανουάριο του 1996 γενικός γραμματέας του Υπουργικού Συμβουλίου στην κυβέρνηση του Κώστα Σημίτη. Στις εκλογές του Σεπτεμβρίου του 1996 εκλέχθηκε βουλευτής Επικρατείας και ανέλαβε αρχικά υφυπουργός Εσωτερικών, Δημόσιας Διοίκησης και Αποκέντρωσης (1996 - 1997) και εν συνεχεία υπουργός Μεταφορών και Επικοινωνιών, θέση στην οποία παρέμεινε μέχρι τον Απρίλιο του 2000. Στις εκλογές του 2000 εκλέχθηκε βουλευτής Β΄ Αθηνών, ενώ στις βουλευτικές εκλογές του 2004 απέτυχε να επανεκλεγεί.
Θανάσης Κακογιάννης
Βιογραφία
Πέθανε στην Αθήνα και κηδεύτηκε στις 2 Μαΐου 2002, από το νεκροταφείο Παλαιού Φαλήρου.
Λίμνη Τσεμπαρκούλ
Μεταξύ άλλων, διάφορα ψάρια της λίμνης είναι τα εξής: γλήνι, κυπρίνος, σταυρωτός κυπρίνος, τσιπούρα, λούτσος και πέρκα.
Κυβερνήτης του Μπιχάρ
Εξουσίες και λειτουργίες
Στην εκτός του γραφείου ικανότητα, ο Κυβερνήτης του Μπιχάρ είναι Καγκελάριος των πανεπιστημίων του Μπιχάρ (επί του παρόντος 12) σύμφωνα με το Νόμο των Πανεπιστημίων. μικρογραφία|Ο Σερ Χιου Ντόου και ο Σερ Φρέντερικ Σίφορντ - Ντόου ήταν ο τελευταίος κυβερνήτης του Μπιχάρ υπό τις Βρετανικές Ινδίες μικρογραφία|Ο Ραμ Ναθ Κοβίντ ήταν 32η Κυβερνήτης της Μπιχάρ, ο οποίος έγινε 14ος Πρόεδρος της Ινδίας.
Παραπομπές
Κατηγορία:Πολιτική του Μπιχάρ
Ντέμπορα Κερ
Βιογραφικά στοιχεία
180px|thumb|left|Η Ντέμπορα Κερ στην ταινία του 1950 [[Κβο Βάντις (ταινία 1951)|Κβο Βάντις.]] Γεννήθηκε στις 30 Σεπτεμβρίου του 1921 με το όνομα Ντέμπορα Τζέιν Κερ Τρίμερ στο Έλενσμπεργκ, κοντά στη Γλασκόβη. Ο αδερφός της ήταν νεότερος από εκείνη και έγινε δημοσιογράφος (σκοτώθηκε σε δυστύχημα το 2004).
Υποψηφιότητες για Όσκαρ
Ήταν επίσης υποψήφια για BAFTA καλύτερου γυναικείου ρόλου:
Νίκη Παλληκαράκη
Βιογραφία
Σπούδασε υποκριτική στο Κέντρο Αρχαίου Δράματος - Δεσμοί και στη σχολή του Πέλου Κατσέλη, κλασικό τραγούδι στο ωδείο Φίλιππος Νάκας με τη Μαρία Θωμά και χορό με τις Έρση Πίττα, Ντόρα Τσάτσου και Αποστολία Παπαδαμάκη. Είναι επίσης πτυχιούχος της Ιατρικής Σχολής του Εθνικού και Καποδιστριακού Πανεπιστημίου Αθηνών.
Άγιος Ανδρόνικος Καρπασίας
Ο Άγιος Ανδρόνικος (Καρπασίας ή Γιαλούσας) είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.Η ίδρυση ως οικισμού του Αγίου Ανδρονίκου Καρπασίας, αν και δεν υπάρχουν γραπτές μαρτυρίες, πρέπει οπωσδήποτε να ανάγεται στους πρώτους Βυζαντινούς χρόνους. Ο Άγιος Ανδρόνικος υπήρξε βασιλικό φέουδο κατά τη Φραγκοκρατία και κατά τη Βενετοκρατία πέρασε στο Δημόσιο, δηλαδή, στην κρατική περιουσία της Δημοκρατίας της Βενετίας. Κατά τη Φραγκοκρατία, σύμφωνα με πηγή του 1451, η εύφορη περιοχή του Αγίου Ανδρονίκου επειδή ήταν βασιλική περιουσία, αναφέρεται ως χωριό της ρήγαινας Ελένης Παλαιολόγου.
Σκιάποδες
Πιθανή προέλευση του μύθου
Υπάρχει ένας θρύλος της Νότιας Αμερικής για μία μονόποδη γυναίκα, την «Patasola».
Τοφούκου-τζι
Το Τοφούκου-τζι (東福寺) είναι ένας Ζεν βουδιστικός ναός, που βρίσκεται νοτιοανατολικά του Κιότο. Ο ναός ιδρύθηκε το 1236 κατά την περίοδο Καμακούρα. Το όνομά του στην ουσία είναι συνδυασμός των ονομάτων των δύο μεγάλων βουδιστικών ναών στην Νάρα, δηλαδή του Τοντάι-τζι και του Κόφουκου-τζι, οι οποίοι συνδέονται με την οικογένεια Φουτζιβάρα. Ο ναός ανήκει στη σχολή Ρινζάι του Ζεν βουδισμού.
Ζέντο
Το Ζέντο είναι μία αίθουσα διαλογισμού. Είναι η παλαιότερη και μεγαλύτερη αίθουσα τέτοιου τύπου, που ανακατασκευάστηκε το 1347. Κατέχει εξέχουσα θέση στον ναό.
Τόσου
Το Τόσου είναι οι παλαιότερες και μεγαλύτερες τουαλέτες της Ιαπωνίας. Ανάγονται στην περίοδο Μουρομάτσι. Είναι γνωστές και ως «οι εκατό τουαλέτες», επειδή ήταν δυνατό να χρησιμοποιηθούν ταυτόχρονα από πολλούς μοναχούς.
Εβλιγιά Τσελεμπή
Seyahatnâme - «Βιβλίο των ταξιδιών»
Ο Εβλιγιά Τσελεμπί έχει σημειώσει μια συγκεκριμένη συνάντηση με την Καγιά Σουλτάν στο Βιβλίο των ταξιδιών του.Ένα ολόκληρο κεφάλαιο του βιβλίου είναι αφιερωμένο στην Καγιά Σουλτάν,από την εγκυμοσύνη της στο θάνατό της.
Ίππος (σκάκι)
Εξωτερικοί σύνδεσμοι
Κατηγορία:Κομμάτια σκακιού
Ελεύθερη Ουκρανία
Ο δε κοζακικός εξ αυτών πληθυσμός ονομάστηκε "ελεύθεροι κοζάκοι". Οι Τσάροι εκμεταλλευόμενοι κατάλληλα το γεγονός αυτής της εγκατάστασης συνέδραμαν για την ανάπτυξη της περιοχής έχοντας έτσι έτοιμο εγκατεστημένο μόνιμα ακριτικό λαό για να συνδράμει σε τυχόν πολεμική εμπλοκή με την Πολωνία. Εκ του λόγου αυτού στο βόρειο τμήμα της Ελεύθερης Ουκρανίας εγκαταστάθηκαν και Ρώσοι στρατιώτες, καθώς και πολλοί δραπέτες αγρότες. Για την Πολωνία η περιοχή αυτή θεωρούταν αναρχοκρατούμενη. Τελικά με παρέμβαση των Τσάρων, το 1765, στην Ελεύθερη Ουκρανία δημιουργήθηκε και αναγνωρίστηκε δικό της Κυβερνείο όπου το 1835 μετονομάστηκε σε κυβερνείο του Χάρκοβο, ή Χαρκόβου, εγκαταλείποντας την ονομασία Ελεύθερη Ουκρανία.
Τσεμπαρκούλ
Κλίμα
Η μέση ετήσια θερμοκρασία στην πόλη είναι 2.7 ° C. Η σχετική υγρασία στον αέρα είναι 67,3%.
Ρομπέρτο Μορένο
thumb|right|398px|Ο Μορένο το [[Παγκόσμιο πρωτάθλημα Φόρμουλα 1 (1997)|1997]]
Δήμος Κρανιδίου
Η περιοχή του δήμου
Ο δήμος Κρανιδίου διαθέτει αρκετά χιλιόμετρα ακτογραμμών, κάτι που τον έχει αναδείξει σε αξιόλογο τουριστικό προορισμό. Πιο ανεπτυγμένη τουριστικά είναι η περιοχή του Πορτοχελίου και η περιοχή του Άγιου Αιμιλιανού η οποία τα τελευταία χρόνια έχει γίνει πολύ δημοφιλής σε εφοπλιστές και επιχειρηματίες.
Μανώλης Χουρδάκης
Βιογραφικό
Τον Οκτώβριο του 1993, με την επάνοδο του ΠΑΣΟΚ στην εξουσία και του Ανδρέα Παπανδρέου στην πρωθυπουργία, ο Μανώλης Χουρδάκης επανήλθε στην υπηρεσία του ως μηδέποτε απομακρυνθείς και διετέλεσε αρχηγός της Ελληνικής Αστυνομίας από τις 3 Νοεμβρίου 1993 μέχρι τις 6 Μαρτίου 1996.
Αββαείο των Χορταϊτών
Μία ταραχώδης ίδρυση
Το 1212, οι μοναχοί εκδιώχθηκαν του μοναστηριού τους από τον Ερρίκο Α΄ της Κωνσταντινούπολης, ο οποίος επιθυμούσε την δημιουργία μίας ισορροπίας μεταξύ Λατίνων και Βυζαντινών εντός της Αυτοκρατορίας του. Ο Γουλιέλμος ΣΤ΄ του Μονφερά πήρε το μέρος των κιστερσιανών, αποστέλλοντας επιστολή στον Πάπα Ιννοκέντιο Γ΄, μέσω της οποίας απαιτούσε την επιστροφή του αββαείου στους μοναχούς. Λίγο καιρό αργότερα, οι Βυζαντινοί μοναχοί έγραψαν, με την σειρά τους, επιστολή στον Πάπα μέσω της οποίας καταφέρονταν με βαριές κατηγορίες εναντίον των Κιστερσιανών, κυρίως των δύο πρώτων αββάδων του μοναστηριού, οι οποίοι είχαν προχωρήσει στην κατεδάφιση μεγάλου τμήματος του μοναστηριού και το ξερίζωμα των γειτονικών εκτάσεων καλλιεργειών, κυρίως τους ελαιώνες. Πάραυτα, επετράπη στους Κιστερσιανούς να επιστρέψουν στο μοναστήρι το 1212, υπό τον όρο, ωστόσο, μία νέα ομάδα μοναχών να σταλεί από το Λουκέντιο. Έπειτα από μία ύστατη προσπάθεια διαμαρτυρίας των Βυζαντινών μοναχών, αντιπαράθεση της οποίας την επίλυση ανέλαβε ο Πελάτζιο Γκαλβάνι (ο οποίος ήταν πλήρως ταγμένος με το πλευρό των Λατίνων), το μοναστήρι παρέμεινε υπό τον έλεγχο των Κιστερσιανών.
Νεβαρέ Χανιμεφέντι
Βιογραφία
Είχε τρεις αδελφούς, τον Αχμέτ Σουκρού Μπέη, τον Χασάν Μπέη και τον Φικρί Μπέη, και τρεις αδελφές, την Σεφικά Χανίμ, την Χαλιμέ Χανίμ και την Χατζέρ Νουβίτ Χανίμ. Ήταν ψηλή, με πράσινα μάτια, μαύρα μακριά μαλλιά και λευκό δέρμα. Η Αϊσέ μεταφέρθηκε από τη Ρωσία στην Κωνσταντινούπολη, όπου παραδόθηκε στην αυλή του ηγεμόνα Μεχμέτ Βαχιντεντίν. Η Μουβεντέτ Καντινεφέντι, πήρε στη φροντίδα της, την Αϊσέ. Μετονομάστηκε σε Νεβαρέ και της δόθηκε πλήρης τουρκική και μουσουλμανική εκπαίδευση στο χαρέμι του παλατιού Τσεγκέλκιοϊ.
Anathema (συγκρότημα)
Δισκογραφία
Επιδείξεις
Μαρίνος Ι. Γερουλάνος
Εξωτερικοί σύνδεσμοι
Κατηγορία:Έλληνες επιχειρηματίες Κατηγορία:Οικογένεια Λόντου Κατηγορία:Οικογένεια Στρέιτ Κατηγορία:Οικογένεια Γερουλάνου
Ντούσαν Γιέλιτς
Καριέρα
Μέσα στο 2004 είχε ένα σύντομο πέρασμα από την πολωνική Ασέκο Προκόμ Γκντίνια, ενώ το καλοκαίρι του ίδιου έτους μετεγγράφη στο Μακεδονικό, στον οποίο παρέμεινε για λίγους μήνες.
Το 2009 επέστρεψε στην Ελλάδα, αυτήν τη φορά για λογαριασμό του Απόλλωνα Πατρών, στον οποίο παρέμεινε για ένα χρόνο.
Την περίοδο 2010-11, ο Γιέλιτς αγωνίστηκε με τις σερβικές Ζελέζνικ και Ερυθρό Αστέρα. Μετά το τέλος της περιόδου εκείνης, ο Ντούσαν Γιέλιτς αποφάσισε να αποσυρθεί απο την ενεργό δράση και να βάλει τέλος στην πολυετή καριέρα του.
Α.Γ.Σ. Άπις Ζευγολατίου
Τμήμα Στίβου
Σκυταλοδρομία 4Χ80μ. Παγκορασίδων Α΄: '''A.Γ.Σ. Άπις Ζευγολατίου ΠΡΩΤΑΘΛΗΤΗΣ ΕΛΛΑΔΟΣ.'''
Αριστείδης Παπάζογλου
Ο Αριστείδης (Άρης) Παπάζογλου (1939 – 12 Αυγούστου 1969) ήταν Έλληνας διεθνής ποδοσφαιριστής. Αγωνιζόταν στον Ολυμπιακό Πειραιώς και θεωρείται από τους πιο ταλαντούχους επιθετικούς της αριστερής πλευράς του γηπέδου που ανέδειξε το ελληνικό ποδόσφαιρο.
Τρικόρυνθος
Τοποθεσία του αρχαίου δήμου
Σε αντίθεση με τους σύγχρονους ερευνητές, ο παλαιότερος ερευνητής του 19ου αιώνα Διονύσιος Σουρμελής θεωρούσε, ότι ο δήμος βρισκόταν στην περιοχή του επάνω Σουλίου.
Ροκ μουσική
Το ψυχεδελικό ροκ
Η ψυχεδέλεια εμφανίστηκε αρχικά στη φολκ σκηνή με τους Holy Modal Rounders που εισήγαγαν τον όρο το 1964. Με μουσικό υπόβαθρο που περιλάμβανε στοιχεία φολκ αλλά και jug band (μπάντας παραδοσιακών και αυτοσχέδιων οργάνων), οι Grateful Dead μπήκαν στην ίδια γραμμή με τους Merry Pranksters των οποίων η μουσική δημιουργία τροφοδοτούνταν από τη χρήση LSD.
Το μεσουράνημα του ροκ σαν κίνημα των νέων έγινε εμφανές σε μεγάλα ροκ φεστιβάλ στα τέλη της δεκαετίας του 1960 με πιο γνωστό το φεστιβάλ του Woodstock του 1969 που ξεκίνησε ως μουσικό και καλλιτεχνικό τριήμερο φεστιβάλ όπου συγκεντρώθηκαν υπερδιπλάσιοι του προβλεπόμενου θεατές. Εξιδανικευμένο σήμερα, αναφέρεται σαν την κορυφαία συγκέντρωση νέων, οπαδών της ροκ μουσικής και της υποκουλτούρας των χίπις.
Το Arena Rock
Το πιο εύπεπτο ως προς την ακρόαση Arena rock, έδωσε το έναυσμα σε πολλά συγκροτήματα να ακολουθήσουν ένα παρόμοιο ύφος και έτσι γεννήθηκε το είδος του soft rock/pop.
Το Punk Rock
Το punk rock ξεκίνησε σαν αισθητικό κίνημα στις ΗΠΑ με καλλιτέχνες όπως οι Richard Hell and The Voidoids, Television, Πάττι Σμιθ, The Ramones, Talking Heads και άλλες μπάντες που εμφανίζονταν στο μουσικό κλαμπ CBGB στο Μανχάτταν της Νέας Υόρκης. Οι Ramones συνέβαλαν ουσιαστικά στην εδραίωση του κινήματος του πανκ ροκ απλοποιώντας τη μουσική και χρησιμοποιώντας στίχους χωρίς πολιτική χροιά, παίζοντας εξίσου δυνατά με τα υπόλοιπα μέλη της σκηνής. Το πανκ ροκ έγινε δημοφιλές και στη Βρετανία με τους The Damned και τους Sex Pistols. Οι τελευταίοι με προκλητικά ψευδώνυμα όπως "Johnny Rotten" και "Sid Vicious" (ελεύθερη μετάφραση "Τζόνι Σάπιος" και " Σιντ Κακος") προσπάθησαν να απορρίψουν κάθε κατεστημένο στην Αγγλία. Αν και το BBC δεν επέτρεψε τη μετάδοση των κομματιών τους, ο δίσκος τους Never Mind the Bollocks, Here's the Sex Pistols έφτασε στην πρώτη θέση των τσαρτς στο Ηνωμένο Βασίλειο. Με την παρουσία τους, άνοιξε ο δρόμος για άλλες μπάντες που έδιναν έμφαση σε στίχο παρόμοιας θεματολογίας, όπως οι Clash, των οποίων οι στίχοι ήταν περισσότερο πολιτικοποιημένοι, παρά μηδενιστικοί. Η παρουσία των Sex Pistols στις ΗΠΑ έδωσε ώθηση στο κίνημα που είχαν προηγούμενα διαδώσει οι Ramones και ενώ μέχρι τότε η σκηνή εστιαζόταν στην Ανατολική ακτή της χώρας, μέχρι τα τέλη της δεκαετίας του 1970, μπάντες από την Καλιφόρνια όπως οι οι Dead Kennedys, οι Minutemen και οι Black Flag και αργότερα οι Green Day έγιναν περισσότερο γνωστές.
Σίρλεϊ Ίτον
Εξωτερικοί σύνδεσμοι
Κατηγορία:Βρετανίδες ηθοποιοί κινηματογράφου
Νεγκορέλογιε
Παραπομπές
Κατηγορία:Λευκορωσίας γεωγραφία-επέκταση Κατηγορία:Πόλεις της Λευκορωσίας
Έθελρεντ της Μερκίας
Παιδικά χρόνια
Η κύρια πηγή σχετικά με τα ιστορικά γεγονότα της εποχής είναι η "Εκκλησιαστική Ιστορία" του Βέδα ενός μοναχού από την Νορθουμβρία η οποία ολοκληρώθηκε το 731. Για το Ουέσσεξ και το Κεντ οι πληροφορίες είναι επαρκείς αντίθετα οι πηγές του σχετικά με την Μερκία υστερούν σημαντικά λόγω της εχθρότητας που είχε η χώρα του με το βασίλειο. Μια δεύτερη πηγή σχετικά με τα γεγονότα της εποχής ήταν το Αγγλοσαξωνικό χρονικό το οποίο γράφτηκε στα τέλη του 9ου αιώνα στην βασιλική αυλή του Αλφρέδου του Μέγα και του Εδουάρδου του πρεσβύτερου, οι πληροφορίες του χρονικού σχετικά με την Μερκία για εκείνη την περίοδο είναι επαρκέστερες σε σχέση με τις πληροφορίες του Βέδα. Η μητέρα του Έθελρεντ πιθανότατα ονομαζόταν Κίνεγουαιζ, ο Βέδα γράφει ότι ήταν σύζυγος του Πέντα χωρίς να αναφέρει τα παιδιά της αλλά δεν αναφέρει καμιά άλλη γυναίκα σαν σύζυγο του Πέντα, αυτό παραπέμπει την Κίνεγουαιζ σαν μητέρα του Έθελρεντ. Το Αγγλοσαξωνικό χρονικό αναφέρει ότι ο Πέντα ανέβηκε στον θρόνο της Μερκίας το 626 σε ηλικία 50 ετών και βασίλευσε 30 χρόνια μέχρι την πτώση του στην μάχη του Βινβάεντ σε ηλικία 80 ετών. Οι υπόλοιπες πηγές παρόλα αυτά δεν συμφωνούν με το χρονικό και οι ιστορικοί έχουν καταλήξει στο συμπέρασμα ότι η ηλικία των 50 ετών τοποθετήθηκε εσφαλμένα την εποχή που ανέβηκε στον θρόνο αντί για την εποχή του θανάτου του. Η ημερομηνία γέννησης του Γούλφρεντ είναι άγνωστη αλλά σύμφωνα με τον Βέδα την εποχή που ανέβηκε ο αδελφός του Γούλφχερ στον θρόνο (658) ήταν ακόμα έφηβος. Οι σύγχρονες πηγές δεν αναφέρουν αν ήταν μεγαλύτερος ή μικρότερος από τον αδελφό του Γούλφχερ, υποθέτουν ότι είναι μικρότερος λόγω της σειράς ανόδου στον θρόνο. Είναι πολύ πιθανό εκτός από τους δυο αδελφούς του Πεάντα και Γούλφχερ και τις δυο αδελφές του Κίνεμπουρ και Κίνεσγουιθ να είχε άλλον έναν αδελφό τον Μερεβάλ βασιλιά των Μαγκονσατών. Σύμφωνα με τον Στέφανο του Ριπόν ο Γούλφχερ "ξεσήκωσε όλα τα νότια έθνη εναντίον της Νορθουμβρίας" (674) αλλά ηττήθηκε από τον γιο του Οσουί Έκγκφριθ της Νορθουμβρίας, αναγκάστηκε να παραδώσει το Λίντσει και να πληρώσει φόρο υποτέλειας. Ο Γούλφχερ επέζησε μετά από αυτή την μάχη αλλά πέθανε τον επόμενο χρόνο από ασθένεια και τον διαδέχθηκε ο αδελφός του Έθελρεντ.
Σύγκρουση με την Νορθουμβρία
Η Μερκία βρισκόταν σε σύγκρουση με την Νορθουμβρία από το 633 χρονιά την οποία ο Πέντα της Μερκίας νίκησε και σκότωσε τον Έντουι της Νορθουμβρίας στην μάχη του Χάτφιλντ Τσέιζ. Αργότερα ωστόσο πραγματοποιήθηκαν διπλωματικοί γάμοι ανάμεσα στα δυο βασίλεια : η αδελφή του Έθελρεντ Κινεμπούρ παντρεύτηκε τον Άλφριθ γιο του Οσουί της Νορθουμβρίας, ο Έθελρεντ και ο αδελφός του Πεάντα παντρεύτηκαν επίσης κόρες του Οσουί. Ο γάμος της Κίνεμπουρ με τον Άλφριθ πραγματοποιήθηκε στις αρχές της δεκαετίας του 650 και ο γάμος του Πεάντα με την Έλφλιντ ακολούθησε αμέσως μετά, ο γάμος του Έθελρεντ με την Όσθριθ έγινε σε άγνωστη ημερομηνία αλλά σίγουρα πριν το 679 χρονιά στην οποία ο Βέδας περιγράφει ότι πραγματοποιήθηκε η μάχη του Τρέντ.
Ο Βέδας δεν αναφέρει την αιτία της μάχης, γράφει μονάχα ότι πραγματοποιήθηκε τον ένατο χρόνο της βασιλείας του Έκγκφριθ. Στην μάχη σκοτώθηκε ο Έλγγουαιν βασιλιάς της Ντέιρα ο οποίος ήταν αδελφός της Όσθριθ συζύγου του Έθελρεντ και του ίδιου του Έκγκφριθ, ήταν εξαιρετικά αγαπητός τόσο στην Μερκία όσο και στην Νορθουμβρία από την εποχή του γάμου του Έθελρεντ. Σύμφωνα με τον Βέδα ο θάνατος του προετοίμαζε σκληρή σύγκρουση ανάμεσα στα δυο βασίλεια αλλά ο Θεόδωρος, αρχιεπίσκοπος του Καντέρμπερι παρενέβη όπως αναφέρει ο Βέδας :
Σχέσεις με τους Δυτικούς Σάξονες
Παρά το γεγονός ότι ο Έθελρεντ πραγματοποίησε στρατιωτικές επιχειρήσεις στα νότια δεν φαίνεται να είχε φιλοδοξίες να επεκταθεί προς τα εκεί. Η αυξημένη δύναμη των Δυτικών Σαξόνων υπό τους βασιλείς Κεντβάλλα και Ίνε στάθηκε εμπόδιο στην Μερκία σε αυτή την κατεύθυνση. Οι Νορθούμβριοι είχαν αποσυρθεί βόρεια του Χάμπερ μετά την μάχη του Τρεντ και έγιναν λιγότερο απειλητικοί μετά την καταστροφική τους ήττα από τους Πίκτους (685). Μια πιθανή εξήγηση γι'αυτό ήταν ότι ο Έθελρεντ προετοιμαζόταν για πόλεμο εναντίον των Ουαλών, την ίδια εποχή το Γούστερ βρισκόταν υπό Μερκιανή επιρροή. Ο τελευταίος που είχε τον τίτλο του βασιλιά του Γούστερ ήταν ο Οσέρ υποτελής του Έθελρεντ (πέθανε το 685), στα μέσα της δεκαετίας του 670 ο Έθελρεντ του έκανε δωρεές γης. Περισσότερες αποδείξεις για την εμπλοκή του Έθελρεντ στο βασίλειο του Γούστερ εμφανίζονται σε διάταγμα που τον καταγράφει να κάνει δωρεές γης στο Γκλόστερσαιρ του Γούστερ, το διάταγμα φαίνεται να είναι πλαστό αλλά βασιζεται σε αυθεντικές πηγές.[39]
Τελευταία χρόνια και παραίτηση
Η Όσθριθ δολοφονήθηκε (697) για άγνωστους λόγους σύμφωνα με τον Βέδα "από τον σύζυγο της, τους οπλαρχηγούς της Μερκίας". Ο Βέδας καταγράφει ότι ο θάνατος του Πεάντα 40 χρόνια πριν έγινε "με επέμβαση και προδοσία της ίδιας της συζύγου του". Η σύζυγος του Πεάντα Έαλφλιντ ήταν αδελφή της Όσθριθ, ο θάνατος της προφανώς ήταν μια πράξη εκδίκησης για την δολοφονία του Πεάντα, η εχθρότητα υπήρχε διαχρονικά ανάμεσα στις δυο οικογένειες. Η Όσθριθ τάφηκε στο Μπάρντνει του Λίντσεϊ στο μοναστήρι στο οποίο βρίσκονταν τα λείψανα του θείου της Αγίου Όσβαλντ.
Μυστία
thumb|right|250px|Χάρτης της Βρεττίας Η Μυστία ήταν αρχαία ελληνική πόλη της Μεγάλης Ελλάδας, στη σημερινή Ιταλία. Βρισκόταν στην ανατολική παραλία της Βρεττικής χερσονήσου. Είχε κόψει νόμισμα με το κεφάλι του Απόλλωνα.
1763 Γουίλιαμς
Εξαιτίας και της σημαντικής εκκεντρότητας της τροχιάς του, κοντά στο περιήλιό του ο Γουίλιαμς εξέρχεται από τα εσώτατα όρια της Κύριας Ζώνης Αστεροειδών και πλησιάζει την τροχιά του πλανήτη `Αρη.
Αλίκη, κόμισσα του Ε
Πηγές
Κατηγορία:Κόμητες του Ε Κατηγορία:Οίκος της Νορμανδίας
Γερουσία (1844)
Γερουσία ονομάστηκε το σώμα που δημιουργήθηκε σύμφωνα με το Σύνταγμα του Μαρτίου του 1844 που παραχωρήθηκε από τον Όθωνα μετά την επανάσταση της 3ης Σεπτεμβρίου 1843.
Πυθαγόρας
Οι βασικές ιδέες της κοσμοθεωρίας του
Μια πολύ σημαντική ανακάλυψη που έκανε ο Πυθαγόρας είναι η αριθμητική ερμηνεία του σύμπαντος. Μετρώντας τα κατάλληλα μήκη της χορδής ενός μονόχορδου, διαπίστωσε πως τα σύμφωνα μουσικά διαστήματα μπορεί να εκφρασθούν σε απλές αριθμητικές αναλογίες των τεσσάρων πρώτων ακεραίων αριθμών. Σ΄αυτόν αποδίδονται οι αριθμητικοί λόγοι της οκτάβας (1/2, δια πασών), της τετάρτης καθαρής (3/4, συλλαβά), της πέμπτης καθαρής (2/3, δι' οξείαν) και του μείζονος τόνου (8/9, επόγδοος, που είναι η διαφορά μεταξύ τετάρτης καθαρής και πέμπτης καθαρής). Αντίστοιχα τα διαστήματα που εκφράζουν οι λόγοι αυτοί από τους αρχαίους Έλληνες ονομάζονταν: δια πασών(1/2), δια τεσσάρων(3/4, λόγος επίτριτος), δια πέντε(2/3, λόγος ημιόλιος) και επόγδοον (8/9, λόγος επόγδοος). Το ενδιαφέρον του Πυθαγόρα για τη μουσική αρμονία οφείλεται στη θεωρία της «Αρμονίας των Σφαιρών» που διατύπωσε η σύζυγός του Θεανώ.
Γέννηση και καταγωγή
Οι περισσότεροι αρχαίοι συγγραφείς συμφωνούν πως είναι γιος του Μνησάρχου , διαφωνούν όμως ως προς την καταγωγή του Μνησάρχου, γιατί άλλοι μεν λένε ότι ήταν Σάμιος , ενώ ο Νεάνθης στο Ε' βιβλίο των «Μυθικών» γράφει πως ήταν Σύρος, από την Τύρο της Συρίας . Κατά την εκδοχή αυτή, ο Μνήσαρχος έφθασε στη Σάμο με σκοπό το εμπόριο, όταν οι Σάμιοι είχαν έλλειψη σιταριού, και αφού προσέφερε για πώληση σιτάρι, ετιμήθη από την πολιτεία κι έγινε πολίτης της Σάμου. Επειδή από παιδί ο Πυθαγόρας έδειχνε πως ήταν ικανός για κάθε σπουδή, ο Μνήσαρχος τον οδήγησε στην Τύρο και φρόντισε να μυηθεί στις διδασκαλίες των Χαλδαίων. Από εκεί ο Πυθαγόρας ήρθε ξανά στην Ιωνία και συναναστράφηκε αρχικά με τον Φερεκύδη από τη Σύρο κι έπειτα με τον Ερμοδάμαντα τον Κρεοφύλειο από τη Σάμο. Όταν δε ο Μνήσαρχος απέπλευσε προς την Ιταλία, πήρε μαζί του τον νεαρό Πυθαγόρα στην Ιταλία, σύμφωνα με την εκδοχή του Νεάνθη.
Η φυγή προς τον Κρότωνα. Η δράση του Πυθαγόρα στην Ιταλία
Κατόπιν έφθασε εις την Κρήτη θέλοντας να συναντήσει τους μύστες του Μόργου, ενός από τους Ιδαίους Δάκτυλους. Από αυτούς εκαθάρθη με την "κεραύνιαν λίθον", την ημέρα κοντά στη θάλασσα ξαπλωμένος μπρούμυτα και τη νύχτα κοντά στον ποταμό στεφανωμένος με μαλλί μελανού αρνιού. Κατήλθε και στο Ιδαίο άντρο κρατώντας μελανού αρνιού μαλλί, όπου παρέμεινε τις καθιερωμένες 27 ημέρες και απέδωσε προσφορές στον Δία.